Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19959

1. FEJEZET ÜGYVITELI RÉSZ 1.1 Az 1.2–1.4 rendelkezéseit a 2. és 3. fejezetben szennyeződés kibocsátás minősítési célokból meghatározott osztályozásban szereplő és a nemzetközi repülésben résztvevő légijárműre felépített minden hajtóműre alkalmazni kell. 1.2 A szennyezőanyag kibocsátásra vonatkozó minősítést a bizonyítványt kiállító hatóság olyan elegséges bizonyítékok alapján adja ki, amelyek igazolják, hogy az adott hajtómű megfelel a szigorúságát tekintve a jelen Annex II. Kötetében lefektetett előírásoktól nem enyhébb követelményeknek. A 2. és a 3. fejezetben leírt szennyeződés kibocsátási szintek teljesítését a 6. Függelékben leírt eljárást alkalmazva kell bemutatni. Megjegyzés. – A szennyeződés kibocsátás minősítést tanúsító bizonyítvány, lehet egy, a szennyeződés kibocsátás minősítésre vonatkozó külön bizonyítvány, vagy egy megfelelő hivatkozás a bizonyítványt kiadó hatóság által jóváhagyott egy másik dokumentumban. 1.3 Az egyes hajtóművek egyéni szennyeződés kibocsátás minősítését bizonyító dokumentumnak legalább a következő információt kell tartalmaznia az adott hajtóműre vonatkozóan:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes